शर्मनाक
आरोपी ने चौदह साल पहले भी अपने बेटे को मारी थी गोली
पिसावां पुलिस ने आरोपी ससुर को गिरफ्तार कर जेल भेजा
पिसावां (सीतापुर)। हिन्दुस्तान संवाद
थानाक्षेत्र के एक गांव में रिश्तों को कलंकित करने वाली घटना सामने आई है। बहू ने अपने ही ससुर के खिलाफ असलहे के बल पर दुष्कर्म का आरोप लगाते हुए पिसावां थाने में मुकदमा दर्ज कराया है। पुलिस ने आरोपी ससुर को हिरासत में लेकर जेल भेजने की कार्रवाई की है।
पिसावां थानाक्षेत्र के एक गांव की महिला ने लिखित तहरीर देते हुए बताया कि मंगलवार रात को वह घर में अकेली खाना बना रही थी। उसके पति काम करने बाहर गए हुए थे। इसी दौरान उसके ससुर ने नाजायज असलहा के बल पर जबरन बलात्कार किया और धमकाते हुए कहा कि कहीं मुंह खोला तो तुम्हारे पति को गोली मार दूंगा। इस संबंध में थानाध्यक्ष दिनेश सिंह ने बताया कि अरुण कुमार सिंह के खिलाफ तहरीर मिली है। इसके पहले भी अरुण कुमार सिंह ने बीस मार्च 2005 में अपने बेटे आशू को गोली मार दी थी। वारदात के बाद करीब आठ महीने तक अरुण को जेल में रहना पड़ा था। जेल से छूटने के बाद आरोपित ने घर में ही दूसरी बड़ी वारदात कर दी। केस दर्ज कर आरोपित को गिरफ्तार करते हुए जेल भेजने की कार्रवाई की गई है।